একের পরে এক নির্বাচনে হার কংগ্রেসকে কোণঠাসা করে দিয়েছে। উত্তরপ্রদেশ নির্বাচনের ফল ঘোষণার পরে তাঁর নেতৃত্ব নিয়েও অনেক প্রশ্ন উঠেছে। কিন্তু সে সব ভুলে এখন মন দিয়ে গীতা, উপনিষদের মতো ধর্মীয় গ্রন্থ পাঠ করছেন কংগ্রেস সহ সভাপতি। রবিবার চেন্নাইয়ে নিজেই সে কথা জানিয়েছেন রাহুল।
তবে সনিয়া তনয় ধর্মে মন দিয়েছেন এমন ভাবলে ভুল হবে কারণ, রাজনীতির কারণেই ধর্মীয় গ্রন্থে মন দিয়েছেন তিনি। তাঁর কথায়, আরএসএস, বিজেপির মতো শক্তির বিরুদ্ধে লড়াই করতে গেলে এই সব গ্রন্থ পাঠ দরকার বলেও মন্তব্য করেছেন তিনি। চেন্নাইতে দলীয় কর্মীদের সামনে বক্তব্য রাখতে গিয়েই এমন মন্তব্য করেছেন রাহুল গাঁধী। তিনি বলেন, ‘‘আমি ওদের (আরএসএস) জিজ্ঞেস করি, বন্ধুরা তোমরা মানুষের মধ্যে ভেদাভেদ কর কিন্তু উপনিষদ বলেছে, সব মানুষ সমান।’’
আরও পড়ুন— 
রাহুল গাঁধীকে ‘মজার খোরাক’ বানালেন মোদী! এটা কি প্রধানমন্ত্রীকে মানায়?
রাহুলকে ‘জলে ফেলে দিলেন’ সনিয়া। সাঁতরে উঠতে হবে একা একাই
 
বিজেপি, আরএসএস-এর নিন্দা করতে গিয়ে রাহুল গাঁধী আরও বলেন যে, গেরুয়া বাহিনী ভারতকে বোঝে না, শুধু আরএসএস হেডকোয়ার্টার নাগপুর বোঝে। আর বিজেপি সম্পর্কে রাহুলের কটাক্ষ গোটা দলটা মনে করে বিশ্বের সব জ্ঞান রয়েছে প্রধানমন্ত্রীর।
তামিলনাড়ুর মন পেতে কংগ্রেস সভাপতি এ দিন বলেন, তিনি এখন খুব বেশি করে তামিল ছবি দেখা শুরু করেছেন। তামিল সংস্কৃতি নিয়েও পড়োশানো শুরু করেছেন। এ নিয়ে দিদি প্রিয়ঙ্কার সঙ্গে তাঁর এসএমএস-এর মাধ্যমে কথা হয়েছে বলেও জানান রাহুল।